**Nota informativă**

**la proiectul Ordinului cu privire la aprobarea Regulamentului**

**privind stingerea obligației vamale prin compensare și/sau restituirea mijloacelor bănești**

Proiectul Ordinului Ministerului Finanțelor prevede aprobarea Regulamentului privind stingerea obligației vamale prin compensare și/sau restituirea mijloacelor bănești.

Acest proiect de Ordin a fost elaborat în vederea executării art.128 alin.(3) din Codul vamal nr.1149-XIV din 20 iulie 2000, care prevede faptul că stingerea obligaţiei vamale prin compensare se efectuează din iniţiativa organului vamal (fără acordul plătitorului vamal), prin trecerea în contul obligaţiei a sumelor plătite în plus, înregistrate la dreptul de import respectiv sau la alte plăţi. Modul şi procedura de stingere prin compensare se stabilesc de Ministerul Finanţelor.

Pînă în data de 26 mai 2017, prevederile art.128 din Codul vamal au fost aplicate în baza Ordinului Ministerului Finanţelor nr.42 din 07.07.2004 cu privire la aprobarea Regulamentului privind stingerea obligației fiscale prin compensare, care a fost abrogat ca urmare a aprobării Hotărîrii Guvernului nr.235 din 19 iulie 2017 pentru aprobarea Regulamentului privind stingerea obligației fiscale prin compensare și/sau restituirea mijloacelor bănești.

În acest sens, proiectul de Ordin are drept scop asigurarea continuității acțiunilor Serviciului Vamal în ceea ce priveşte restituirea şi transferul plăţilor administrate de către acesta din/în conturile trezoreiale, conform Ordinului Ministerului Finanţelor nr.158 din 23.12.2016, precum şi a procedurii de stingere prin compensare a obligaţiei vamale în cazul achitării obligaţiei vamale.

**VICEMINISTRU Veronica VRAGALEVA**